**Приложение № 1**

**Към Условия за кандидатстване**

**Списък на инвестиционни разходи, допринасящи за опазване на компонентите на околната среда и в иновативни за предприятието технологии, включително иновации**

1. **Критерии за оценка № 4.3** „Проектни предложения с инвестиции и дейности, осигуряващи опазване на компонентите на околната среда, включително ВЕИ“
   1. Строителство и/или обновяване на сгради и друга недвижима собственост, използвани за опазване на компонентите на околната среда, като например - пречиствателни съоръжения и съоръжения за третиране на отпадъци;
   2. Изграждане/модернизиране/оборудване на съоръжения за съхраняване или оползотворяване на различни отпадъчни суровини от селскостопански продукти получени в резултат на извършваната преработка;
   3. Изграждане/модернизиране/оборудване на съоръжения за съхраняване на отпадни води, включително инсталации за пречистване на отпадъчни води в преработката и маркетинга;
   4. Изграждане на инсталации за ВЕИ за производство на енергия за собствено потребление, включително такива използващи биомаса.
   5. Инвестиции в съоръжения и оборудване, позволяващи преработката на отпадъчни суровини от селскостопански продукти използвани за собствено потребление.
2. **Критерии за оценка № 4.2** „Проектни предложения с инвестиции и дейности, в иновативни за предприятието технологии, като - цифрови технологии, автоматизиране на производствените и организационни процеси, в това число включително подходи приложени чрез Европейското партньорство за иновации“
   1. **Ефективно използване на ресурсите, включително иновации;**

* Инвестиции в системи и оборудване /включващи софтуер и хардуер/ за събиране, обработка и анализ на данни и информация от различните етапи по преработката и маркетинга на селскостопански продукти;
* Инвестиции в цифрови устройства и оборудване за внедряване в различни видове производствени машини, които подобряват процеса по преработка и маркетинг на селскостопанските продукти и намаляват обема на използваните ресурси в производството (труд, енергия, суровини и др.).
* Инвестиции, които подпомагат внедряването в предприятията на иновативни решения, изпълнявани чрез Европейското партньорство за иновации /ЕПИ/, както и инвестиции, за които има издаден документ за ползван патент и/или полезен модел по смисъла на Закона за патентите и регистрацията на полезните модели и същият е издаден преди не – повече от две години преди датата на подаване на проектното предложение.
  1. **Цифровизация и модернизация на производствените машини и оборудване;**
* Инвестиции свързани с изграждане/модернизиране/оборудване в предприятията на автоматизирани/роботизирани системи/поточни линии, включително части от тях, използвани в отделните фази по преработка и маркетинг на селскостопански продукти, вкл. прилежащ към тях софтуер, като например: свързани с преработка, пакетиране, включително охлаждане, замразяване, сушене, съхраняване и др. на суровините или продукцията;
* Инвестиции свързани с изграждане/модернизиране/оборудване в предприятията на автоматизирани системи и съоръжения или части от тях, свързани с маркетинга на продуктите за изпълнение на дейности по съхранение, сортиране, маркиране и опаковане на произвежданите от предприятието продукти, вкл. прилежащ към тях софтуер.
* Инвестиции в специфично оборудване и/или апаратура, която автоматизира, допълва или модернизира съществуващи в практиката машини, съоръжения, оборудване и апаратура в предприятията, чрез които се подобрява процеса по преработка и маркетинг на селскостопански продукти, вкл. прилежащ към тях софтуер;

*\*Към критерий за оценка № 4.2 не се отнасят инвестициите, които попадат в обхвата на критерий за оценка № 4.3 „Проектни предложения с инвестиции и дейности, осигуряващи опазване на компонентите на околната среда, включително ВЕИ“.*